tomron87/hebrew-wikipedia-sentences-corpus huggingface dataset:
אדם יזם ופיקד על פעולות מבצעיות רבות של יחידות החטיבה בגבול הצפון, ושל סיירת גולני בפרט, בסוריה, בלבנון ובירדן, ובכלל זה הפשיטה על מוצב החרוט.
בשנת 1970 מונה לראש מטה פיקוד הצפון והועלה לדרגת תא"ל.
בתפקיד זה היה אחראי בין היתר להקמת הביצורים ברמת הגולן ובחרמון.
לאחר שנתיים בתפקיד הושאל למוסד ושימש כראש אגף צומת.
עם פרוץ מלחמת יום הכיפורים שב ומונה לסגנו של מפקד פיקוד הצפון, האלוף יצחק חופי, והיה שותף לבלימת מתקפת הצבא הסורי במלחמה זו על רמת הגולן.
בימים 21–22 באוקטובר 1973 פיקד על "מבצע קינוח", הקרב לכיבוש הר חרמון בסיום המלחמה.
בתום המלחמה, הועלה אדם לדרגת אלוף, והחליף בפברואר 1974 את אריאל שרון כמפקד אוגדה 143, ולאחר מכן אדם המשיך גם כמפקד אוגדה 252, במסגרת זו היה מפקד הכוחות בחצי-האי סיני.
לאחר מספר חודשים, ביולי 1974 מונה למפקד פיקוד הדרום, תפקיד שמילא עד מרץ 1976, עת התמנה לתפקיד ראש אג"ם.
במסגרת תפקיד זה היה האיש המרכזי שקידם את אפשרות הפעולה של מבצע יונתן ופיקד על החפ"ק האווירי שלו, כפי שתיאר האלוף שלמה גזית, ראש אמ"ן בתקופת המבצע: "יקותיאל אדם היה הדוחף העיקרי שדרש לא לוותר, ולהמשיך בתכנונים, ולעשות הכל כדי לנסות לבצע את המבצע".
אחר-כך יצא להשתלמות בארצות הברית וכשחזר התמנה לתפקיד סגן הרמטכ"ל וראש אג"ם, והיה אחראי בין היתר על תכנון הפצצת הכור הגרעיני בעיראק.
ב-1982 יועד לתפקיד ראש המוסד.
ביום החמישי למבצע שלום הגליל יצא אדם לסיור יחד עם אל"ם חיים סלע.
הם סיירו במוצב הבופור ומשם המשיכו לבניין בכפר דוחא, בסמוך לכפר הערבי-נוצרי דאמור.
בעת שהייתם בבניין החלה הפגזת מחבלים והם ירדו למרתף, שם הסתתרו מחבלים נוספים שפתחו עליהם באש והרגו את שני הקצינים הבכירים.
כוח מיחידת שלדג בפיקוד גיורא ענבר וטל ורדי ובסיוע לוחמי גולני, הרג את המחבלים וחילץ את גופות השניים.
אדם היה הקצין בעל התפקיד הבכיר ביותר בצה"ל שנפל בקרב (עוד שני אלופים נהרגו במלחמות, דוד מרכוס מירי דו-צדדי במלחמת העצמאות, ואלברט מנדלר מפקד עוצבת סיני במלחמת יום הכיפורים).
אדם נטמן בבית הקברות הצבאי קריית שאול.
היה נשוי ואב לשני ילדים: אורנה ואודי, שהגיע גם הוא לדרגת אלוף והיה מפקד פיקוד הצפון במלחמת לבנון השנייה.
בן דודו הוא אלוף-משנה וניצב משנה שמואל אדם, אביו של רס"ן יניב אדם, ששימש סגן מפקד יחידת שלדג וסמג"ד של גדוד הצנחנים 202. סבם של הזמרים עומר אדם וגל אדם.
על שמו של יקותיאל אדם קרויים דרך "האלוף יקותיאל" בשכונת פסגת זאב בירושלים.
רחובות נקראו על שמו בערים נוספות, בהן חדרה, פתח תקווה, חולון, אשקלון, עכו ואור יהודה.
עוד נקראו על שמו מתקן אדם, פארק ציבורי ברמת ישי, והיישוב גבע בנימין, ששמו הלא-רשמי הוא "אדם" באור עקיבא נקרא על שמו בית הכנסת הקווקזי "יקותיאל אדם".
ר' יקותיאל בן יהודה ליב גורדון (נפטר לאחר 1742) היה תלמידו ואיש סודו של הרמח"ל.
נולד בווילנה ועבר לאיטליה כדי ללמוד רפואה באוניברסיטת פדובה.
שם פגש את רמח"ל, ולמד ממנו תורה וקבלה.
ר' יקותיאל אף שקל לעזוב את לימודי הרפואה כדי להקדיש עצמו ללימוד תורה כרבו, אך הרמח"ל הורה לו כי ימשיך בלימודי הרפואה.
בהמשך חייו פעל ר' יקותיאל רבות לטיהור שמו של הרמח"ל, ואף השיג את הסכמת הגאון מווילנה לספרי הרמח"ל.
ר' יקותיאל גורדון היה הראשון שפרסם את המגיד של רמח"ל, בכך ששלח מכתב אודות המגיד לר' מרדכי יפה מווינה וכך בעצם התחיל הפולמוס אודות רמח"ל וכתביו.
מסופר, כי ר' יקותיאל הצר על כך מאוד ומשמיים שלחו את המגיד לומר לו כי מה' יצא הדבר.
ר' יקותיאל היה אחד ממעתיקי כתבי רמח"ל והיה חותם על העתקותיו בשם "קיויתיאל" (המצפה והמקוה לאלהים).
לאחר שרמח"ל עזב את פדובה בשנת 1735 והחבורה התפוררה, שב ר' יקותיאל לפולין והקים שם חבורה, הם התבדלו מהקהילה ולבשו בגדים מיוחדים.
ר' יקותיאל היה ממפיצי קבלת הרמח"ל לפולין ולליטא, ויש משערים שממנו קיבל ברוך שיק משקלוב את רעיונות תורת הקבלה.
האריך ימים ונפטר מעל לגיל 80 בהיותו בוונציה.
ר' יקותיאל כתב מספר ספרים, אך רק מעט מכתביו יצאו לאור.
שאר כתבי היד נמצאים באוניברסיטה העברית.
ויכוח מר ינוקא ומר קשישא - עריכה של מאמר הוויכוח של רבו.
ספר משלוח מנות (חידות מגלה) - פיוט בנושא מגילת פורים.
כתוב כולו בראשי התיבות "מגילה".
יקום מחזורי , נקרא גם: היקום המתנדנד) הוא שם כולל למספר מודלים קוסמולוגיים לפיהם היקום מתפשט ומתכווץ חליפות במחזורים הנמשכים מיליארדי שנים.
האי יקושימה (יפנית 屋久島 - "האי יאקו") הוא אי השייך לאיי אוסומי (大隅諸島), בדרומה של יפן, כ-60 ק"מ מדרום לאי קיושו.
ביקושימה מתגוררים כ-15,000 איש המתרכזים לאורך החופים ובמיוחד בצידו המזרחי והצפון-מזרחי של האי.
באי שני נמלים ושדה תעופה קטן.
בשנת 1980 הכיר אונסק"ו ב-189.58 קמ"ר משטחו של האי כשמורה ביוספרית, ובשנת 1993 הכריז הארגון על שטח של 107.47 קמ"ר או כחמישית משטחו של האי, כאתר מורשת עולמית.
בין האי לבין האי טנגשימה ממזרח לו מפריד מצר ים המכונה מצר וינסן (Vincennes Strait) או גם מצר יקושימה (יקושימה קאיקו).
במרחק כ-15 קילומטרים מערבית לאי שוכן האי קוצ'ינוארבו-ג'ימה שבו יש הר געש פעיל.
במרכזו של האי ניצב הר מיאנואורה הנישא לגובה של 1,935 מטר וסמוך מדרום לו ניצבת הפסגה השנייה בגובהה בהר קורואימי שגובהו 1,886 מטר.
האי עשוי ברובו מגרניט ומסביב למסיב המרכזי מצויים שטחים מכוסים אבן חול.
האקלים באי נע בין אקלים סובטרופי לאורך החופים לסובאלפיני בפסגות הגבוהות.
מזג האוויר לח וגשום בכל חלקי האי, וכמות המשקעים נעה בין 4,000 מ"מ בשנה באזורי החוף ל-10,000 מ"מ בשנה בפסגות ובצידו הצפון-מזרחי של האי.
העונות הגשומות הן האביב והקיץ ואז מלווים הגשמים במפולות בוץ.
בחורף מכוסות פסגותיו של האי בשלג העשוי להצטבר עד לגובה של 6 מטר, דבר שאינו ברור מאליו לאור העובדה שיקושימה שוכן בקו הרוחב של הנגב ולאור העובדה שטמפרטורת מי הים מסביבו אינה יורדת אף פעם מתחת ל-19 מעלות צלזיוס.
כ-75 אחוז משטחו של יקושימה מכוסה ביער והצמחייה בו ערוכה ברצועות בהתאם לקווי הגובה ולתנאי האקלים.
האי ידוע במיוחד בעצי הקריפטומריה (הנקראים סוגי – 杉).
עצים אלה היכולים להגיע עד לגיל מופלג של 3,000 שנים שוכנים באי מעל גובה של 600 מטר, והם מכונים "קו-סוגי" כל עוד לא הגיעו לגיל של אלף שנים ו"יאקו-סוגי" לאחר מכן.
הסוגי העתיק ביותר הוא ג'ומון סוגי (縄文杉)שגילו מוערך ב-2,600 שנים.
סך הכל מצויים באי כ-1,900 מינים של צמחים, מהם 94 אנדמיים.
ביקושימה 16 מיני יונקים, מהם שניים אנדמיים לאי – קוף מקוק יפני ייחודי המכונה "יאקוזארו" (yakuzaru, שם מדעי Macaca fuscata yakui) ואייל יאקושימה (תת-מין של אייל סיקה (yakushika, שם מדעי Cervus nippon vakushimae).
בנוסף מצויים באי כ-150 מיני עופות.
יקונו אמלק היה קיסר אתיופיה הראשון מקרב השושלת הסולומונית.
אמלק שנולד בארבגאנו שבטרה הנמצאת בשאווה היה בנו של טאספה ייאסוס מלך שאווה.
אמלק אומץ וחונך על ידי אזזאז כאלה.
אמלק הוכתר כקיסר אתיופיה ב-10 באוגוסט 1270 בעיר דברה ברהן תחת שם אביו "טאספה יאסוס".
המסורת מספרת שאמו של אמלק הייתה שפחה של מלך שאווה בעיירה סגרט, אמלק חונך ואומץ על ידי אזזאז כאלה במנזר יסטיפנוס שעל חופה של אגם היאק שבאמבסל שם פגש את הקדוש תקלה היימנות והוא זה שעזר לו יותר מאוחר להדיח את אחרון קיסרי הזאגווה.
מסורות אחרות גורסות שזה היה ראש המנזר, ייאסוס מועא אשר עזר לאמלק להדיח את הקיסר.
המסורת ממשיכה ומספרת שאמלק הדיח את הקיסר הזאגווי "זא-ילמקנון" ("הלא ידוע") בעיירה מלוט שם הוא הצליח לברוח.
לאחר מכן יקונו הצליח לאסוף תמיכה באימפריה בעיקר מצד התגרים והאמהרים הנוצרים והצליח להביס את הקיסר.
שמו של הקיסר שהודח לא ידוע והיסטוריונים מתווכחים ביניהם, רובם גורסים שזה היה הקיסר יטברק וחלק נאקוטו לאב.
אחת המערכות הצבאיות המתועדות שניהל היה כנגד ממלכת דמות השוכנת דרומית לנילוס הכחול.
בתקופתו האימפריה החלה לצאת מהקיפאון במערכת יחסי החוץ והיו קשרים מסחרים עם הקיסר הביזנטי מיכאל השמיני.
לעומת זאת מערכת היחסים עם המדינות השכנות המוסלמיות הייתה מעורבת, בתחילה ידידותית, אך לאחר שהיה צורך במינוי אבונא לכנסייה האתיופית, אדם שהגיע ממצרים האסלאמית, שבאותו הזמן סולטאן מצרים ביברס צר על פטאריך אלכסנדריה היה לא לרוחו.
לאחר מספר בקשות אמלק החל להאשים את סולטאן תימן בעיכוב השליח למצרים.
לאור עובדה זו אמלק שלח את שני בניו לפטאטריך אנטיוכה שזה יימנה אבונא חדש.
באותו הזמן הפטריארכים של אלכסנדריה ואנטיוכיה נאבקו ביניהם על מינוי פטריארך ירושלים.
עד אז הייתה זו הזכות המיוחדת של פטריארך אנטיוכיה.
אמלק קיבל את מבוקשו ופטאריך אנטיוכה מנה צליין אתיופי לאבונא, אך זה מעולם לא קיבל עליו את התפקיד ולכן אמלק החל להסתמך על בישופים סוריים שהגיעו לקיסרותו.
אמלק היה זה שיזם את בנייתה של כנסיית גאנטה מריאם שלד לליבלה שמכילה את הציורים המוקדמים ביותר של ויכוחי דת.
יקונו אמלק נפטר בדברה ברהן ב-19 ביוני 1285 ונקבר בכנסיית גאורגיוס הקדוש שבמנזר אטרסנה אגזאטנה מריאם שבסאינט.
יקותיאל (קותי) גרשוני (28 בפברואר 1943 – 14 ביולי 2021) היה היסטוריון, פרופסור להיסטוריה של אפריקה באוניברסיטת תל אביב ומדליסט פאראלימפי ישראלי.
התגייס לצה"ל בשנת 1961. בנובמבר 1969, במהלך שירותו הצבאי כקצין הנדסה קרבית בחטיבת הצנחנים, בדרגת רב-סרן, נפצע כשפירק מטעני חבלה שהוטמנו בסמוך לגבול ישראל-ירדן.
ידיו נקטעו וראייתו ושמיעתו נפגעו באופן חמור.
כעבור ארבעה חודשי שיקום הוא סיים את שירותו בצה"ל.
שנה לאחר פציעתו החל בלימודים אקדמיים בחוג המזרח התיכון ולימודי אפריקה באוניברסיטת תל אביב.
את תאריו הראשון והשני השלים בהצטיינות באוניברסיטת תל אביב ובשנת 1982 השלים בהצטיינות דוקטורט באוניברסיטה העברית בירושלים.
גרשוני פיתח קריירה אקדמית על אף קשייו בקריאה והצורך בהכתבת מאמריו ופרסומיו.
בשנת 1995 מונה לפרופסור חבר באוניברסיטת תל אביב, ומשנת 1995 ועד 2004 עמד בראש החוג ללימודי אפריקה.
בשנים 2000–2004 שימש ראש המחלקה ללימודי המזרח התיכון ולימודי אפריקה.
בשנת 2007 מונה לפרופסור מן המניין ובשנת 2008 פרש לגמלאות כפרופסור אמריטוס.
בשנים 2001–2002 היה נשיא האגודה הבינלאומית ללימודי ליבריה.
לאורך השנים שימש גם עמית מחקר ומרצה אורח באוניברסיטת סטנפורד, באוניברסיטת בוסטון ובאוניברסיטת אינדיאנה.
ערך את כתב העת "המזרח החדש".
לאורך השנים פעל בספורט שיקומי במסגרת בית הלוחם תל אביב והשתתף בתחרויות המשחקים הפאראלימפיים בשנים 1976, 1980 ו-1984 בתחומי קפיצה לרוחק וריצה.
בשנת 1980 זכה במדליית כסף בריצת 100 מטר ובריצת 400 מטר.
כמו כן, ארגן ב-1982, יחד עם רפאל פלח, מסע אופניים של נכי צה"ל סביב הכנרת.
בשנת 2010 הוענק לו תואר דוקטור לשם כבוד מטעם אוניברסיטת בן-גוריון בנגב.
גרשוני נפטר ב-14 ביולי 2021 ונקבר בבית הקברות מורשה ברמת השרון.
הוא היה נשוי ואב לשלושה בנים.
יקותיאל גרשוני, נחמיה לבציון, צמיחת המדינות החדשות באפריקה, יחידה מספר 1: מבוא להיסטוריה של אפריקה, תל אביב: האוניברסיטה הפתוחה, 2003.
יקום פורקן הן שתי ברכות תפילה יהודיות בשפה הארמית הנקראות על שם תחילתן במילים "יקום פורקן" ויסודן ככל הנראה בתקופת הגאונים.
הקטע הראשון כולל ברכה לחכמי ארץ ישראל וחכמי בבל, לראשי הישיבות, הדיינים וכל לומדי התורה והשני כולל ברכה לקהל.
שני הקטעים נאמרים אצל יהדות אשכנז לאחר קריאת התורה בתפילת שחרית של שבת, ואילו אצל יהודי פרובנס היה נאמר הקטע השני בלבד כחלק מברכת החודש.
בקהילות אחרות לא מוכרת התפילה.
ניתן למצוא צורות ומקטעים קצרים של התפילה (או ברוח התפילה) בכתובות הקדשה ארמיות על רצפות פסיפס בארץ ישראל, כמו בבית הכנסת שלום על ישראל ביריחו וכדומה.
למרות שהתפילה כוללת ברכה לחכמי בבל ואף נתקנה בשפה הארמית, היא אינה נזכרת בסידורים מתקופת הגאונים כדוגמת סדר רב עמרם גאון או בסידור רס"ג.
הראשון שמזכיר את התפילה כולה הוא בעל מחזור ויטרי, המזכיר רק ברכה אחת, אשר לפי חלק מכתבי היד של החיבור כוללת הן את הברכה לחכמים (הקטע הראשון) והן את הברכה לקהל (הקטע השני), בעוד לפי כתבי יד אחרים נכללת רק הברכה לחכמים.
בסידור חסידי אשכנז מוזכרים כבר שני קטעי יקום פורקן, אחד לחכמים ואחד לכל הקהל.
ר' אלעזר מוורמס, בעל הרוקח, מציין כי התפילה נאמרת בכל שבת, אך לא בחגים.
במרחב יהדות אשכנז וצרפת הצפונית נאמרה התפילה בכל שבת.
ברם אצל יהודי פרובנס אנו מוצאים עדות בספר ארחות חיים לר' אהרון הכהן מלוניל המזכיר את התפילה כחלק מברכת החודש ולא בכל שבת וכך היה מקובל בנוסח פרובנס עד תקופה מאוחרת.
ככל הנראה התפילה לא הייתה מוכרת באזורים אחרים כדוגמת ספרד או ארצות המזרח וחכמיהם אינם מזכירים אותה.
עם זאת, בנוסח הספרדים קיימת תפילת מי שברך לקהל שסיומה דומה לסיום של יקום פורקן השני.
גם בחסידות צאנז לא נוהגים לומר תפילה זו.
ראשוני הרפורמה בגרמניה התנגדו לאמירת התפילה והשמיטוה מסידוריהם.
המקור בארמיתתרגום לעבריתיְקוּם פּוּרְקָן מִן שְׁמַיָּא,
חן, וחסד, ורחמים, וחיים ארוכים,
ומזונות מרווחים, וסיוע מן השמים,
ובריאות הגוף, ואור (עיניים) מעולה.
זרע שלא יפסוק ולא יבטול מדברי תורה.
לכל תלמידיהם ולכל תלמידי תלמידיהם,
מכל צרה ומכל חליים רעים.
כל זמן ועת, ונאמר אמן.
זרע שלא יפסוק ולא יתבטל מדברי תורה.
כל זמן ועת ונאמר אמן.
הרב יקותיאל הכהן או בראשי תיבות יהב"י (יקותיאל הנקדן בן יהודה (או בר יהודה) או יקותיאל הכהן בן יהודה) היה בלשן ואיש מסורה שעסק הרבה בדקדוק נוסח המקרא.
הרב חי במחצית השנייה של המאה ה-12 בגרמניה או בפראג שבבוהמיה (צ'כיה) או בצפון צרפת (ויש מקדימים את תקופת חייו לפני זמנו של הרד"ק).
חיבר את "עין הקורא" – חיבור דקדוקי שתכליתו קריאה מדוקדקת ומתוקנת במקרא לאותיותיו, ניקודיו וטעמיו, או בלשונו: "מלאכת הקריאה הנכונה".
כמו כן כתב הערות לתורה ולמגילות אסתר ואיכה, שעניינן בטעמי המקרא, במתגים, במקפים ובניקוד.
רבי יקותיאל אבוחצירא (נולד בשנת ה'תש"ך, 1960) הוא אדמו"ר באשדוד, בן למשפחת אבוחצירא.
נולד במרוקו, לשמחה ולרב מאיר אבוחצירא בנו של הבבא סאלי.
בשנת ה'תשכ"ו (1966) עלה עם משפחתו לישראל.
נשוי למזל לבית סודרי, נכדת הרב יצחק אבוחצירא והרב יעקב סודרי.
מכונה בבא יקותיאל בפי מאמיניו בשנות התשעים הקים חצר באשדוד בראשותו ומוסדות חינוך הנקראים "חזון מאיר ובית ישראל".
בשנת 2012 העריך העיתון פורבס את שווי חצרו בכ-25 מיליון ש"ח.
נוהג לערוך נסיעות לקברי צדיקים.
פקיד השומה סבר שתרומות שניתנו לרב אבוחצירא הן למעשה הכנסה ממשלח יד, ודרש, בתחילת 2019, בגין הכנסותיו במשך שש שנים, תשלום מס של כ-7.7 מיליון ש"ח.
הרב אבוחצירא ערער על החלטה זו, אך בית המשפט קיבל את עיקרי קביעתו של פקיד השומה.
הרב אבוחצירא ערער לבית המשפט העליון, וזה דחה את ערעורו וקבע כי עליו לשלם כחמישה מיליון שקלים עבור הכנסות בגובה של כ-13.8 מיליון שקלים.
בנו מאיר נשוי לבת דודתו לבית איטח.
חתניו, הרב שמואל שמעון טולדנו, בן אחותו מרגלית טולדנו, והרב ישראל אבוחצירא, בן רבי יחיאל אבוחצירא, מנהיגים שניהם קהילות באשדוד.
יקום המראה הוא יקום בדיוני מקביל אשר בו מתרחשות עלילותיהם של מספר פרקים בזיכיון מסע בין כוכבים.
הוא נקרא על שם הפרק שבו הופיע יקום זה לראשונה - "מראה, מראה" מעונה 2 של "מסע בין כוכבים: הסדרה המקורית", אותו כתב ג'רום ביקסבי.
יקום המראה הופיע שוב במספר פרקי "מסע בין כוכבים: חלל עמוק 9" ו-"מסע בין כוכבים: אנטרפרייז", וכן במספר פרקים בעונתה הראשונה של הסדרה "מסע בין כוכבים: דיסקברי".
יקום זה מזכיר את היקום הבדיוני שבו מתרחשות רוב עלילות סדרות הטלוויזיה השונות של מסע בין כוכבים, אבל הוא נפרד ממנו, בדרך כלל איננו נגיש, וישנם מספר הבדלים בין היקום הרגיל ליקום המראה, אשר מניעים את עלילתם של פרקים מסוימים.
הדמויות ביקום המראה בדרך כלל זהות לדמויות של "יקום פריים" של "מסע בין כוכבים" (לדוגמה: ביקום המראה ישנם קירק וספוק).
אבל האישיות שלהן, באופן כללי, הרבה יותר אגרסיבית, חשדנית ואופרטוניסטית.
בעוד היקום של "מסע בין כוכבים" מתאר, בדרך כלל, עתיד מאוד אופטימי, שבו פדרציית הכוכבים המאוחדת, הממוקמת על פני כדור הארץ, מבוססת על ערכי שלום, הבנה וחמלה, הפרקים המתרחשים ביקום המראה מציגים גלקסיה מושחתת כתוצאה מלוחמה מתמשכת.
המדים של הגברים כוללים מכנסיים קצרים מדי, בעוד אלו של הנשים כוללים חולצות בטן עם מחשוף עמוק.
במאה ה-23, במהלך אירועי "מסע בין כוכבים: הסדרה המקורית", לאחר ששעבדה עשרות עולמות זרים, האנושות יצרה את "האימפריה הארצנית" (במקום את "פדרציית הכוכבים המאוחדת" כפי שקיים ביקום הרגיל).
הקצינים על סיפון ספינות החלל הם ברברים, אשר אוכפים משמעת באמצעות עינויים (ספינות החלל מצוידות ב-"תאי ייסורים").
קצינים יכולים להתקדם בסולם הדרגות על ידי הריגת הממונים עליהם, אם חשבו שהם חסרי יכולת למלא את תפקידם.
הצדעות צבאיות, בסגנון רומי או נאצי, היו בשימוש על ידי כל אנשי הצוות כדי להראות נאמנות.
למרות שיקום המראה הרבה יותר אפל ואלים מהיקום הרגיל של "מסע בין כוכבים", כמה דמויות מיקום המראה הן ידידותיות יותר מאשר עמיתיהן מהיקום הרגיל.
לדוגמה: קווארק של יקום המראה מעמיד את עצמו בסכנת חיים כדי לעזור לבני-אדם משועבדים להימלט לחופשי; בעוד בראנט של יקום פריים הוא אנוכי ותאב כוח, בראנט של יקום המראה הוא פרנגי אדיב ומתחשב.
יש מספר אינסופי של יקומים מקבילים בקאנון של מסע בין כוכבים (כפי שנראה בפרק "Parallels" של "מסע בין כוכבים: הדור הבא").
עם זאת, יקום המראה הוא הבולט שביקומים המעורבים באירועי חציית ממדים.
בנוסף, יקום המראה נכלל במספר רומנים של "מסע בין כוכבים" וכן במשחקי-מחשב (למשל, Star Trek: Shattered מתרחש כולו ביקום המראה).
לא לכל הדמויות מהיקום "הנורמלי" יש מקבילות ביקום המראה; מאחר שג'ניפר ובנג'מין סיסקו של יקום המראה נפרדו בטרם ג'ניפר הרתה, לא קיים ג'ייק סיסקו ביקום המראה.
מאחר שבזמן אירועי "מסע בין כוכבים: הדור הבא" בני-האדם (המכונים "ארצנים") היו משועבדים מזה זמן רב, דאטה מעולם לא נוצר.
כמו כן, מאחר שהשיתופן דקס מעולם לא התאחד אל תוך אזרי טיגאן, אין באמת דמות מקבילה ביקום המראה לאזרי דקס, אלא "רק" של אזרי טיגאן.
כמו כן, מספר דמויות מיקום המראה מצאו את מותן, במהלך העלילות הקאנוניות והלא-קאנוניות המתרחשות ביקום זה, בעוד עמיתיהם מהיקום "הנורמלי" נותרים בחיים.
ההפך גם נכון, למשל במקרה של בראייל אנטוס אשר עדיין חי ביקום המראה, בעוד מקבילו מהיקום "הנורמלי" הלך לעולמו; וכן במקרה של ג'ניפר סיסקו, אשר חיה שנים רבות לאחר שעמיתתה מהיקום "הנורמלי" מתה (ג'ניפר של יקום המראה מתה בעצמה, בסופו של דבר, בפרק "Shattered Mirror").
הדמויות ב-"מסע בין כוכבים" מתייחסות לדמויות מיקום המראה עם מילות תואר כגון "מקביל" או "חלופי", ולא תוך שימוש במילה "מראה".
הפרק הכפול "In a Mirror, Darkly" של "מסע בין כוכבים: אנטרפרייז" משנת 2005 מתאר את ההתפתחויות המוקדמות של יקום המראה, אשר התקיימו, עלילתית, לפני האירועים המתוארים ב-"מסע בין כוכבים: הסדרה המקורית".
ב-5 באפריל 2063, זפרם קוקרן ביצע את הטיסה הראשונה שלו במנוע העיוות שהמציא, ובכך משך את תשומת לבה של ספינת חלל וולקנית שחלפה בסמוך לכדור הארץ - כך מתוארת ההיסטוריה של היקום "הרגיל" בסרט הקולנוע "מסע בין כוכבים: המפגש".
אולם, כאשר הוולקנים נוחתים בבוזמן, מונטנה, על מנת לערוך היכרות בדרכי שלום עם בני-האדם, קוקרן יורה והורג את המנהיג שלהם עם נשק מוסתר, והתושבים המקומיים משתלטים על ספינת החלל הוולקנית ובוזזים אותה.
לפרק הכפול "In a Mirror, Darkly" הוכן רצף פתיחה מיוחד, המתאר את ההיסטוריה של הלוחמה האנושית והשליטה הבין-כוכבית של האימפריה הארצנית, בניגוד לרצף הפתיחה הרגיל, המתאר את חקר החלל בדרכי שלום.
שלטונם של הארצנים התאפשר כתוצאה מטכנולוגיה שנלקחה מהוולקנים ומגזעים אחרים שהביסו, ולכן צי הכוכבים של יקום המראה מתקדם יותר ממקבילו ביקום הרגיל.
עד לשנת 2155, האימפריה הארצנית הספיקה לשעבד את הוולקנים, האנדוריאנים, האוריונים והטלרייטים, ופתחה במתקפה מוצלחת נגד הקלינגונים והזינדי (כפי שניתן לראות ברצף כתוביות הפתיחה של הפרק).
ככזה, על סיפון ספינת החלל אנטרפרייז (המכונה כאן ISS Enterprise) משרת צוות מגוון יותר מבחינה גזעית מאשר עמיתו של היקום "האמיתי", עם וולקנים וטלרייטים המשמשים כאנשי צוות.
ובפרט, גרסת המראה של ט'פול מוצבת במשרת אמון, וכמו ביקום "האמיתי", הדנוביולני פלוקס משמש כרופאה של האנטרפרייז.
גרסת יקום המראה של סובאל מוצגת כאיש מדע, המוצב על סיפון ספינת החלל ISS Avenger, שכוללת אף היא אנשי צוות אנדוריאנים ואוריונים.
הפרק מתאר אירועים המתרחשים בינואר 2155: ג'ונתן ארצ'ר גונב את ה-USS Defiant, ספינת חלל מדגם Constitution, אשר נעלמה בפרק "The Tholian Web" של "מסע בין כוכבים", ונחשבה כספינה אבודה אשר הותקפה והושמדה על ידי הת'וליאנים.
הושי סאטו מרעילה את ארצ'ר, תופסת את מקומו, ומכריזה על עצמה כקיסרית האימפריה הארצנית (למרות שהפרק מסתיים לפני שמתברר אם היא מצליחה להשלים את המהלך הזה).
הפרק מבשר אודות מספר אירועים עתידיים, כגון נפילת האימפריה הארצנית, אירוע שיתרחש בעוד כמה מאות שנים (כפי שניתן לראות בעלילות המוצגת בסדרה "מסע בין כוכבים: חלל עמוק 9").
מיני-סדרת ספרים בשם Star Trek: Mirror Universe מתארת את האירועים המתרחשים לאחר סיום הסיפור המתואר בפרק הסדרה הטלוויזיונית.
צוות הדיסקברי משוגר ליקום המראה בשל אי-השלמת קפיצת הנבגים האחרונה.
במהלך הפרק מגלים אנשי הצוות כי קפטן הדיסקברי היא טילי ואילו מייקל ברנהאם היא קפטן השנזו שנחשבה כמתה מידיו של קפטן לורקה.
עוד מגלה הצוות כי הדפאיינט הגיעה ללא מנוע נבגים ליקום המראה.
הדיסקברי מסתווה לספינת יקום המראה ואילו ברנהאם ולורקה משתגרים לשנזו בתור דמויותיהם ביקום המראה מתוך מטרה להשיג מידע על הדפייאנט ולנסות יחזור יחדיו ליקום פריים.
בסופו של דבר מתברר שלורקה אינו לורקה מיקום פריים, אלא לורקה מיקום המראה, שמעוניין להביא איתו את ברנהאם מיקום פריים במטרה להביס יחדיו את הקיסרית השולטת באימפריה הטראנית מיקום המראה, פיליפה ג'ורג'יו.
יקום המראה הוצג לראשונה בפרק "Mirror, Mirror" של "מסע בין כוכבים: הסדרה המקורית" בשנת 1967. בפרק זה מצוין כי את מקומה של פדרציית הכוכבים המאוחדת, תפסה האימפריה הארצנית האכזרית, המנוהלת על ידי בני-אדם ובעלי בריתם הוולקנים.
ביקום המראה, במונח "ארצן" מתייחס לבני-אדם.
קירק של יקום המראה, קפטן האנטרפרייז, ספינת החלל הקיסרית, הוא רוצח המונים אשר התקדם לדרגתו לאחר שחיסל את הקפטן הקודם כריסטופר פייק.
באימפריה הארצנית, קצינים התקדמו על ידי התנקשות בממונים עליהם; הסדר נשמר על ידי שימוש במכשירי כאב בשם "Agonizer" ("מייסר").
בכמה מקרים חמורים, נעשה שימוש ב-"תא ייסורים".
במפגש ראשון זה, קפטן קירק, ד"ר מקוי, לוטננט או'הורה והמהנדס הראשי סקוטי מגיעים אל הכוכב השלו הלקאנס, במטרה לסחור בדליתיום.
התושבים המקומיים דוחים את ההצעה, שכן הם חוששים כי ייעשה שימוש בחומר זה למטרות מלחמה.
בעת חזרתם לספינתם, סופה יונית משבשת את פעילות הטרנספורטר, וארבעת אנשי הצוות נשלחים אל יקום המראה, תוך שהם מתחלפים עם עמיתיהם.
קירק "הנורמלי" נאלץ להעמיד פנים שהוא עמיתו מיקום המראה, ומגלה כי ספינת החלל ISS Enterprise נמצאת במשימה דומה לזו של האנטרפרייז שלו, רק עם הבדל קטן: "האימפריה הארצנית" לא מקבלת "לא" כתשובה.
כעת, הם מאיימים להפציץ את הלקאנס, אלא אם כן ירכשו את כל הדליתיום שיישלח אליהם.
קירק דוחה את ההפצצה, דבר המעורר את חשדותיהם של קציניו, והמוביל לניסיון התנקשות בחייו, על שפעל נגד האינטרסים של האימפריה.
שני הספוקים מגלים האחד אודות היקום של האחר, ומתחילים לחפש דרך כדי להשיב לביתם את כל הקצינים האבודים.
לפני שהוא עוזב את יקום המראה, קירק (של יקום פריים) שואל את ספוק (של יקום המראה) מה דעתו בנוגע לחיזוי של ההלקאנס בנוגע למרד גלקטי עתידי.
ספוק משיב שזה יקרה בעוד כ-240 שנה, עם נפילתה הבלתי נמנעת של האימפריה הארצנית.
קירק משתמש בתגובה זו כדי לנסות ולשכנע את ספוק כי המשך תמיכה באימפריה הוא לא הגיוני, וכי אדם אחד, עם הכלי הנכון, יכול לעשות את כל ההבדל.
קירק שואל אותו אם הוא מוכן להיות אותו אדם, וספוק עונה לו כי הוא מוכן לשקול את הצעתו.
הביקור הבא ביקום המראה הוצג בפרק "Crossover" של העונה השנייה של "מסע בין כוכבים: חלל עמוק 9" משנת 1994. לימים, פרק זה הפך לראשון מבין חמישה פרקים המתרחשים ביקום המראה, המתארים סיפור עלילה מתמשך, הנפרש על פני מספר עונות, ומסתיים בעונה השביעית והאחרונה של הסדרה.
בפרקי "מסע בין כוכבים: חלל עמוק 9", אשר עלילותיהם מתרחשות כ-100 שנה לאחר המפגש הראשוני (של הצופים) עם יקום המראה, מוצגים שינויים דרסטיים שהתרחשו ביקום המראה, בגלל ההתערבות של קירק מהיקום הרגיל.
לפני שעזב את יקום המראה, קירק דרבן את ספוק להפעיל טקטיקות אכזריות כנגד האימפריה הארצנית.
קירק ציין כי ספוק הוא איש של הכבוד בשני היקומים, וספוק של יקום המראה הקשיב לעידודו של קירק לערוך רפורמה.
התפקיד של ספוק של יקום המראה על האנטרפרייז איננו ברור, כמו גם גורלו של קירק של יקום המראה (נרמז כי נרצח).
ספוק הפך להיות המנהיג של האימפריה הארצנית, והוציא לפועל מספר רב של רפורמות פופולריות (למשל: התפרקות מכלי נשק), שהביאו לסיום שלטון אגרוף הברזל שאפיין את האימפריה.
עם זאת, הסתבר כי רפורמות אלו הקדימו את זמנן.
זמן לא רב לאחר שיצאה לדרך רפורמת הפירוז של ספוק, האימפריה הארצנית נתקלה בברית.
ביקום המראה, "הברית" היא ממשלת אחדות של הקלינגונים והקרדאסים, אשר ככל הנראה הקיסר הקלינגוני נמצא בראשה.
הברית כבשה את האימפריה הארצנית, שלא הייתה מוכנה לקרב, ושעבדה את הארצנים ואת הוולקנים.
הארצנים הפכו להיות גזע מנודה של עבדים, הנתון לעיתים קרובות לעבודה פיזית בכפייה.
לברית אין טכנולוגית הלטה (בפרק העונה השביעית נאמר כי ביקום המראה לא קיימת הטכנולוגיה הזאת, בעוד בפרק מוקדם יותר נראית על המסך חללית המסירה את ההסוואה שלה.
ההסבר לכך הוא שמדובר בשגיאה גרפית של היוצרים).
עם זאת, טכנולוגיה זו הייתה קיימת במאה ה-22 על ספינת ארצנים אחת לפחות (שמקורה בספינת חלל של הסוליבאן).
עלילותיהם של הרומולאנים ביקום המראה אינן ידועות.
עם זאת, ישנן ראיות לדבר קיומם.
כאשר בנג'מין סיסקו סיים להתחזות לסיסקו המנוח של יקום המראה, הוא אומר לג'ניפר של יקום המראה שהוא מתכוון לעזוב ולפנות אל הרומולאנים, כדי לראות אם הם יצטרפו למאבק נגד הברית.
משמעות הדבר היא כי הרומולאנים הם אימפריה עצמאית, ממש כמו שהם ביקום "הנורמלי".
זה גם אומר כי, שלא כמו גזעים אחרים כגון הוולקנים והאנדוריאנים, הרומולאנים הצליחו להתנגד לאימפריה הארצנית, ולשרוד את גרסת יקום המראה של מלחמת הפדרציה-האימפריה הרומולאנית, בהנחה שאכן התרחשה מלחמה שכזו מלכתחילה ביקום המראה.
הבאג'ורנים של יקום המראה היו תחת שליטתם של האימפריה הארצנית למשך זמן רב, אך מאוחר יותר בחרו לצודד בברית והפכו לאדוניהם של הארצנים המשועבדים.
בין השינויים הבולטים בהם: המנהלת קירה, מקבילתה ביקום המראה של מייג'ור קירה מהיקום "הנורמלי".
המנהלת היא נהנתנית חסרת רחמים וסדיסטית; היא ביסקסואלית ואגרסיבית מבחינה מינית - מאפיינים שכנראה נפוצים בקרב הנשים של יקום המראה יותר מאשר באלה של היקום הרגיל.
היא מפקדת על הכוחות הצבאיים בגזרה ממקום מושבה - תחנת החלל טרוק נור.
כאשר קציני חלל עמוק 9 ד"ר באשיר ומייג'ור קירה מבקרים ביקום המראה, הם מעוררים מרד בקרב הארצנים המשועבדים, בהנהגתם של סיסקו של יקום המראה ושל סמיילי (מיילס או'בריאן של יקום המראה).
בחמש השנים שלאחר מכן מרד הארצנים נמשך, ועדיין לא מסתיים באופן סופי.
עם זאת, העוצר וורף נלקח בסופו של דבר כשבוי מלחמה על ידי המרד.
לאימפריה הקלינגונית של יקום מסע בין כוכבים "הנורמלי" לא ממש היה קיסר ב-300 השנים האחרונות; אלה הוחלפו בקנצלר ובמועצה הגבוהה.
עם זאת, באימפריה הקלינגונית של יקום המראה עדיין שולט קיסר, מבית משפחת דוראס (אשר הודחה וגורשה בבושת פנים ביקום "הנורמלי").
עם זאת, באחד מפרקי "מסע בין כוכבים: חלל עמוק 9" נחשף כי הכוח האמיתי שמאחורי כס הקיסר הקלינגוני הוא העוצר האכזרי וורף.
בסופו של דבר, הארצנים המורדים מצליחים לתפוס את טרוק נור ומשתמשים בו כבסיס לפעילות.
הם בונים לעצמם גרסה משלהם של ספינת החלל דיפאיינט, על פי תרשימים שנגנבו מהיקום הרגיל.
בהמשך, מסתבר שהוא הגיע ביחד עם המנהלת, בת-זוגו מהצד השני, על מנת לגנוב את כדור הנבואה של הבאג'ורנים.
כאשר קירה תופסת את בראייל על חם, מנסה לגנוב את הכדור, המנהלת מפתיעה אותה, עם אקדח שלוף.
קירה מדברת אל ליבו של בראייל, אשר בסופו של דבר יורה במנהלת ומחזיר אותה אל יקום המראה, מאשר את הכדור, ואת קירה, מאחור.
קווארקרוםזקהמנהלת(קירה) המנהלת של תחנת החלל טרוק נור.
אסירה של המחתרת, אשר עוברת עינויים.
היא בורחת מכלאה, ונמלטת למחבוא על באג'ור.
מוחזקת כבת-ערובה על ידי וורף, ומשוחררת בתמונה למכשיר הסוואה.
מצליחה להימלט, לאחר ההפסד של וורף בקרב.גארק משמש כיד-ימינה של המנהלת, אך זומם להתנקש בה ולתפוס את מקומה.
נהרג כאשר אזרי עוזרת לקווארק, רום וזק להימלט מכלאם.אודו מנהל מחנה השעבוד של בני-האדם על "טרוק נור".
נהרג על ידי באשיר "המקורי".
בעידוד קירה, הוא בוגד במנהלת ומנהיג את המחתרת נגדה.
קווארק מסייע לבני-אדם משועבדים לברוח מהתחנה, עד שנתפס ומוצא להורג.
מצטרף למחתרת בעידודו של באשיר "המקורי".
לאחר שסיסקו של יקום המראה נהרג, סמיילי מביא ליקום זה את סיסקו המקורי, שיתפוס את מקומו.
לאחר שהשתלט על "טרוק נור", סמיילי חוטף את ג'ייק ליקום המראה, על מנת שסיסקו יעזור בתיקוני הדיפאיינט.
חבר במחתרת, מפקד הדיפאיינט.ג'ניפר סיסקו אשתו של סיסקו.
מדענית, המשתפת פעולה עם האיחוד הקרדאסי-קלינגוני נגד המורדים.
בעידודו של סיסקו המקורי, היא מצטרפת למחתרת.
חברה במחתרת; מנסה לסייע לג'ייק לברוח, אולם השניים נתקלים במנהלת, אשר יורה לעברו של ג'ייק.
ג'ניפר מגינה בגופה על ג'ייק, סופגת את פגיעת הירי ומתה.
באשיר חבר במחתרת, אשר קורא תיגר על מנהיגותו של סיסקו.
מתחזה להיות סוכן כפול אשר בפועל נאמן למנהלת, אולם בחקירתו הוא מספר את האמת ולבסוף - מוצא להורג.
מסייע למנהלת להימלט מכלאה, אך היא בוגדת בו ויורה בו למוות.
וורף מנהיג את המתקפה של האיחוד הקלינגוני-קרדסי נגד המחתרת.
יוצא לקרב מול הדיפאיינט, אך נאלצה להיכנע לסמיילי לאחר שרום מחבל בספינת החלל שלו.
מתחמנת את קווארק ורום לגנוב מכשיר הסוואה, על מנת להחליפו עם המנהלת - אהובתה.ויק פונטיין נלחם בבאשיר, ונהרג.בראנט שותפה של אזרי.
להלן רשימה של פרקים, שעלילותיהן מתרחשות ביקום המראה או שכוללות דמויות מיקום זה.
סדר הפרקים הוא כרונולוגי ביחס ליקום/העלילה (ולא תאריך ההפקה / השידור המקורי).
הסדרה שם הפרק סקירהמסע בין כוכבים: אנטרפרייז "In a Mirror, Darkly" ארצ'ר ופורסט של יקום המראה, ביחד עם שאר הצוות, מוצאים ספינת חלל מהעתיד בשם USS Defiant, שחזרה בזמן כ-100 שנה, והגיעה אל היקום שלהם דרך קרע בחלל.
אנשי צוות ה-ISS Enterprise מתפנים מספינתם, אשר הותקפה על ידי הת'וליאנים, ועוברים לסיפונה של ה-Defiant.
ה-Enterprise מושמדת, אך אנשיה משתמשים בטכנולוגיה המתקדמת שמצאו על ה-Defiant על מנת לגרש את הת'וליאנים.
ארצ'ר תופס את מקומו של פורסט כקפטן הספינה.
"In a Mirror, Darkly Part II" צוות ה-Enterprise של יקום המראה מוצאים על סיפונה של ה-Defiant את גופותיהם של אנשיה לשעבר, שהיו במצב של פסיכוזה ורצחו זה את זה.
הת'וליאנים שולחים גורן בשם סלאר לבזוז את הספינה, אך ארצ'ר של יקום המראה מביס אותו.
ארצ'ר חושב להשתמש ב-Defiant על מנת להשתלט על אפריית הארצנים, אולם הושי של יקום המראה היא זו שבסופו של דבר מוציאה לפועל את התוכנית הזו, והופכת לקיסרית של האימפריה.מסע בין כוכבים: הסדרה המקורית "Mirror, Mirror"ארבעה מאנשי הצוות של האנטרפרייז מתחלפים עם בני דמותם מיקום המראה.
הארבעה חייבים למצוא דרך להגיע הביתה, תוך הימנעות שיתגלו על ידי צוות האנטרפרייז של יקום המראה.
"The Tholian Web" ספינת החלל Defiant נלכדת בחלל שבשליטת הת'וליאנים, ונעלמת.הערה: עד לפרק "In a Mirror, Darkly" משנת 2005, לא היה שום קשר ברור בין עלילת פרק זה, משנת 1968, לבין יקום המראה.
בפרק אין כל אזכור בעל פה אודות יקום המראה, או הצגתם של אלמנטים כלשהם הקשורים בו.מסע בין כוכבים: חלל עמוק 9 "Crossover" ד"ר באשיר ומייג'ור קירה מוצאים עצמם ביקום המראה, כ-100 שנה לאחר אירועי הפרק "Mirror, Mirror".
הם מגלים כי אימפריית הארצנים הוחלפה על ידי ברית של הקלינגונים, הקרדאסים והבאג'ורנים, אשר שעבדו את בני-האדם.
"Through the Looking Glass" סמיילי (או'בריאן של יקום המראה) חוטף את סיסקו של היקום הרגיל, על מנת שיתחזה לבן-דמותו המנוח מיקום המראה, וזאת כדי להציל את חייה של ג'ניפר (מיקום המראה) - בת-דמותה של אשתו המנוחה.
"Shattered Mirror" לאחר שג'ניפר (מיקום המראה) חוטפת את ג'ייק (מהיקום הרגיל), סיסקו מגיע אל יקום המראה, על מנת להשיב את בנו.
בהיותו שם, סמיילי (או'בריאן של יקום המראה) מבקש ממנו לעזור להכין את ה-Defiant לקרב נגד ברית הקלינגונים-קרדסאים, על מנת לשחרר לחופשי את הארצנים המשועבדים.
"Resurrection" גרסת יקום המראה של ודק בראייל המנוח מגיעה אל חלל עמוק 9, כשהוא בורח מהברית.
הסיבה האמיתית שלו להגעה ליקום הרגיל: גנבה של כדור-הנבואה הבאג'ורני עבור מנהלת טרוק נור - קירה נריס של יקום המראה.
בטרם הוא משלים את משימתו, בראייל נאלץ להתעמת עם מייג'ור קירה, לשעבר אהובתו של ודק בראייל."The Emperor's New Cloak" הנגוס הגדול זק, המנהיג של הברית הפרנגית, נתפס ונלקח אל יקום המראה, כבן ערובה.
קווארק ורום נדרשים לשלם במכשיר הסוואה ככופר נפש לשחרורו של זק, אולם העוצר וורף כולא את כל הפרנגים, כחלק מתוכניתו למחוץ את מרד הארצנים.
יקופ"ו היה ארגון שנוסד במטרה לסייע לנפגעי מלחמת העולם הראשונה מקרב היהודים.
עם תחילתה של מלחמת העולם הראשונה עברה טלטלה קשה על יהודי האימפריה הרוסית.
בעקבות המלחמה נוצרו מספר בעיות קשות בקרב האוכלוסייה היהודית, הידרדרות המצב הכלכלי, היווצרות בעיית הפליטים, מפרנסים רבים גויסו לצבא, גירוש המוני של יהודים מאזורי הקרבות.
לצורך טיפול בכלל הנזקקים היה צורך בהקמת מסגרת למען מתן סיוע.
מספר ארגונים יהודיים נטלו לעצמם לסייע לנפגעים, עם ארגונים אלו נמנים, אופ"ה, אזע, אורט ואחרים.
בערים בהן התרכזו פליטים ומגורשים הוקמו ועדים שאספו תרומות כספיות וגם ביגוד ומזון.
בווילנה ובוורשה נטלה על עצמה כל משפחה יהודית לעזור לשתי משפחות של פליטים.
הפעילות הזו הייתה מקומית ובלתי מתואמת.
היוזמות הראשונות לארגן ולתאם פעילות זו נעשו כמעט במקביל בשתי ערים, מוסקבה וסנקט פטרבורג.
ב-24 בנובמבר 1914 במוסקבה הוקמה "האגודה היהודית המוסקבאית לעזרת נפגעי המלחמה" או בראשי תיבות יבופ"ו (EVOPO).
ב-18 באוגוסט 1914 ביוזמת בית הכנסת הגדול של סנקט פטרבורג זומנה אספה כללית של חברי הקהילה והוחלט על הקמתו של "הוועד היהודי לעזרת נפגעי המלחמה" או בראשי תיבות יקופ"ו (EKOPO).
עם קבלת ההחלטה להקים את הארגון הוגשה בקשה לקבלת אישור ממשרד הפנים של האימפריה הרוסית.
בספטמבר 1914 התקבל אישור זה.
יקופ"ו הפך לארגון אם לכמעט כלל הארגונים היהודיים שעסקו במתן סיוע ליהודים שנפגעו ממלחמה.
בין 8-6 בינואר 1915 בווילנה התקיים הכינוס הראשון של הנהלת יקופ"ו.
בכינוס דנו איך להמציא עוד כספים לפעילות הארגון וחלוקת תפקידים בין ארגוני עזרה יהודיים שונים.
יקופ"ו החל לעבוד בפריסה ארצית והחל לשלוח שליחים לחבלי ארץ שונים.
ב-4 באוגוסט 1915 החליטה ממשלת האימפריה הרוסית כי "עד לעיון מחדש בחוקי היהודים" לאור המצב העגום של הפליטים היהודים הותר להם להתגורר באופן זמני מחוץ לתחום המושב, חוץ ממספר ערים, כגון: מוסקבה וסנקט פטרבורג.
בין 20 ל-29 באוגוסט 1915 לאחר קבלת היתר מן הממשלה התקיימה ועידה ראשונה של יקופ"ו בפטרוגראד.
הוועידה שימשה בעצם לגושפנקא לכך שארגון יקופ"ו הוא הגוף הכלל-ארצי היחיד שמייצג את ענייני הפליטים היהודים וכי כל גופי העזרה היהודים האחרים בעצם כפופים ליקופ"ו.
ב-30 באוגוסט 1915 פורסם צו ממשלתי לפיו הוקמה מועצה מיוחדת לענייני פליטים, על המועצה הוטל לטפל בפליטים.
לאחר החלטה זו התחילה ממשלה רוסית להעביר תרומות ליקופ"ו.
בשלהי 1915 עוצב סופית המבנה הארגוני של יקופ"ו.
בוועד המרכזי היו 62 נציגים, מספר נציגים של פטרוגראד, חמישה נציגים ממוסקבה, שלשה נציגים מקייב ושני נציגים מכל המחוזות שבהם היה ריכוז של פליטים יהודים, כמו כן היה נציג אחד של אופ"ה, אחד של אורט ושלשה נציגים של אז"ע.
מיופי כוח של יקופ"ו יחד עם ועדי עזרה מקומיים הקימו מוקדי עזרה שטיפלו בשלל בעיות, בין היתר הם דאגו להעביר פליטים יהודים לערים שבהן היה אפשר לדאוג למציאת פרנסה וקורת גג, הם דאגו להחזיר ילדים להוריהם.
במקומות שבהם לא היו ועדי עזרה דאגו שליחי יקופ"ו להקים ועדים כאלו ולהכוינם.
עד אמצע 1915 התרכזה רוב פעילות הארגון במתן עזרה לריכוזים הגדולים של הפליטים שהתקבצו בווילנה ובקובנה, אך עם הכיבוש של ערים אלו על ידי גרמנים מוקד הפעילות העיקרית עבר למינסק, לבוברויסק ולהומל.
עד סוף 1916 העניק הארגון סיוע ל-240 אלף יהודים (כלל המספר היהודים המגורשים עמד על 350 אלף).
הארגון המשיך את פועלו גם אחרי מהפכת פברואר ובתקופת מלחמת אזרחים, בעיקר סניף הארגון בעיר קייב.
הארגון פסק לפעול ב-1920 חוץ מהסניף בלנינגראד (לקופ"ו) שפסק לפעול בשנות השלושים.
כמו כן הארגון המשיך לפעול בגבולות פולין וסייע לקהילות שנפגעו כתוצאה ממלחמת העולם הראשונה והמלחמה הפולנית-סובייטית.
הרב יקותיאל אריה קמלהאר (7 בינואר 1871, י"ח בטבת ה'תרל"א, - 26 באוגוסט 1937, י"ט באלול ה'תרצ"ז) היה ראש ישיבה, רב וסופר יהודי-פולני.
כיהן כרב בקהילות ריישא וקארטשין וכראש ישיבה בסטניסלב.
חיבר ספרי הלכה ומונוגרפיות על חכמי ישראל.
יקותיאל אריה קמלהאר נולד בקולושיץ לגרשון קמלהאר שהיה בן ביתו וקרובו של רבי צבי הירש מרימנוב.
בשנת ה'תרפ"ז היגר לארצות הברית והתגורר בניו יורק.
היה רב בקהילת יוצאי רישא-קארטשין אך פוטר על ידי נשיא הקהילה.
בחודש כסלו תרצ"ג התקבל לרב בקהילה החסידית "קשר אחים", אנשי ספרד באיסט ניו-יורק.
בכ"ג תמוז תרצ"ג עלה לארץ ישראל והשתקע בירושלים.
בשנת תרס"ג הוציא לאור את "הבונה", כתב־עת ראשון מסוגו לענייני "הדת והחיים", ובו תעודות היסטוריות, סיפורים, שירים, משלים, פתגמים ומכתמים.
בגלל התנגדות לרעיון הוא לא המשיך בהוצאתו.
כן ערך וכתב מאמרים בכלי המבטא "קול מחזיקי הדת" שיצא לאור בלבוב.
במאמרו "שלום בפמליא של מעלה" (תרס"ח) ובעוד מאמרים הוא יצא נגד הנוהג בגליציה של רכישת משרת הרבנות בכסף לכל המרבה במחיר, וקומם נגדו רבים.
הוא חזה כי תופעה זו תהיה לדיראון כפי שמעשי ה"פאכטורים" (חוכרי האחוזות) נודעו כבר לשמצה.
היה מהחותמים יחד עם רבנים אחרים בפולין על כרוז תמיכה בקרן היסוד.
הוא גם היה מראשוני הרבנים שהצביעו על הצורך בחינוך דתי לבנות.
בנו בכורו הרב ישראל ובנותיו רחל, איטה ובילה ומשפחותיהם נספו בשואה.
בניו גרשון ק' גרשוּני, משה קמלהאר (עורך ספרים) וצבי ק' אריאל (סופר) עלו לארץ.
הרב קמלהאר חיבר ספרים במגוון תחומים: בהלכה, אגדה, דרוש, מוסר, פלפול, היסטוריה יהודית ופובליציסטיקה.
אהבת הקדמונים, מונוגרפיה על הרמב"ם
חסידים הראשונים, רבי שמואל החסיד ורבי יהודה החסיד
דור דעה - ת"ק-ת"ר, סקירה כללית על נושאי דגל התורה
דור דעה - ת"ק-תר"כ, סקירה כללית על נושאי דגל החסידות, הוצאה חדשה ה'תשע"ו, הוצאת הוצאת ספרים מעיינותיך
מופת הדור, מונוגרפיה על הרב יחזקאל לנדא ה"נודע ביהודה"
אם לבינה, תולדות רבי מנחם מנדל מרימנוב.
מבשר טוב, תולדות רבי צבי הירש מרימנוב, כתב אביו הרב גרשון והוא ערך והו"ל.
מקרא קודש, קריאה לעזור לתלמידי חכמים
העבודה ואשי ישראל, תוכנית ללימוד "ונשלמה פרים שפתינו"
חדותא דשמעתתא, להתיר ספקות וחקירות בהלכה
ראש אריה - שאלות ותשובות
שילוב המסורות - הגיונות והברקות
אהל מועד - קראקא תרנ"ח - תרס"א
יקום חולית הוא יקום בדיוני אשר מהווה את זירת ההתרחשות של סדרת ספרי המדע הבדיוני "חולית" והמשכיו מאת פרנק הרברט, ומאוחר יותר, של בנו בריאן הרברט.
יקום חולית ייחודי בכך שבו הרברט דן באקולוגיה באופן מפורט, ומבסס את התרבויות המופיעות בו דווקא על תרבויות אסיה והמזרח התיכון ולא על התרבות האירופית-מערבית, כפי שהיה מקובל לרוב במדע בדיוני של אותה התקופה ואצל סופרים מערביים מפורסמים.
ניתן לזהות בספרי הסדרה אלמנטים עלילתיים המבוססים על מנהגים של שלל עמים, וכן מילים בערבית (ג'יהאד, מהאדי, ועוד) ובעברית, כמו "קפיצת הדרך" ו"ספר א-זהר" (ספר הזוהר).
לדררים, העם המרכזי בסיפור, דמיון גדול לבדואים.
סדרת הספרים המקורית מאת פרנק הרברט:
ששת הספרים ידועים כ"הסדרה המקורית", שכולה תורגמה לעברית, והם נכתבו על ידי פרנק הרברט.
לאחר מותו של פרנק הרברט, חברו בנו, בריאן הרברט, וקווין ג'יי.
אנדרסון, ובהתבססם (לפי טענתם) על סקיצות וכתבים מכספתו של פרנק הרברט, שלהם הוסיפו מדמיונם שלהם, הם הוציאו (ועדיין מוציאים) ספרים הממשיכים את הסדרה.
הספרים אומנם יצאו לאור לאחר "חולית", אך העלילה מתרחשת אחורה בקו הזמן.
חולית: הג'יהאד הבוטלריאני (Dune: The Butlerian Jihad) (2002)
ספרים המסופרים מנקודת המבט של ג'סיקה (אמו של פול) בתקופה בין הספר השני, "משיח חולית", לספר השלישי, "ילדי חולית".
מרקוח: סם מעורר תודעה שמאופיין במראה וריח של קינמון ומקורו היחיד ביקום הוא במדבריות אראקיס.
המרקוח משמש את הדררים בכל ההיבטים של חיי היומיום ולכן עיני עיבאד הן אחד ממאפייניהם הבולטים ביותר.
עקלתון החולות של אראקיס, ובקיצור עקלתון או תולעת חול: עקלתון החולות של אראקיס, מכונה "שייח חולוד" בקרב הדררים, הוא מין של תולעים אימתניות השוכנות בעומק החול של מדבריות אראקיס.
כאשר הוסקה מסקנה זו החלו ניסיונות להעתקת תולעי הענק לפלנטות מדבריות אחרות, תוך ניסיון לאפשר קיום של עקלתונים שם - ומכאן לצור מערכת חיים חדשה של עקלתונים - ושל מרקוח.
הם מתייחסים למים כערך עליון וממנו נגזרים הרגלים ומנהגים לא שגרתיים בנוגע למים שמקובלים בתרבות הדררים - כמו ניקוז נוזלי המתים ומחזורם, הימנעות מהזלת דמעות, יריקה כסימן לכבוד רב ועוד.
סכין קריס: סכין העשויה מניב של עקלתון חולות, נחשבת לקדושה בקרב הדררים.
אוצול: שמו הסודי של פול אטראידס בפי אנשי הסיטש שלו.
מואד'דיב: כינויו של פול אטראידס בפי הדררים, תושביה המקורים של אראקיס, היא חולית.
ככל הנראה מקורה של המילה היא המילה הערבית مؤدب - מואדיב, אשר משמעה מורה או מחנך.
בית אצולה: בתי האצולה נחלקים לבתים "גדולים", השולטים על אחוזה פלאנטרית (כלומר כוכב לכת) אחת או יותר, ובתים "קטנים" השולטים על פחות מזה.
ה"בית" הוא מעין מדינה בסדר גודל של כוכב לכת.
קיסר או פאדישאח: העומד בראש בית קורינו, החשוב בבתים הגדולים, שליטה של כלל האנושות.
לנדסראד Landsrad): מועצת ראשי הבתים הגדולים.
מהווה משקל נגד פוליטי לקיסר.
גילדת נווטי החלל או בקיצור הגילדה: מונופול השולט על כל התעבורה בחלל.
נווטי הגילדה מסוגלים לקפל את החלל באמצעות המרקוח ובכך לאפשר מסע בחלל שאחרת היה לוקח אלפי ומיליוני שנים.
השימוש במרקוח גרם לנווטים לעבור מוטציות רבות במהלך אלפי השנים שבהן השתמשו בו.
בנות גשרית (Bene Gesserit): אסכולה עתיקה של הכשרה רוחנית וגופנית.
נוסדה בעיקר עבור חניכות ממין נקבה אחרי הג'יהאד הבוטלריאני, שבעטיו הושמדו "מכונות החשיבה" והרובוטים למיניהם.
מדרשת בנות גשרית ומקום מושבן של האמהות הנערצות מצוי על פני הכוכב וואלך 9, ולימים עבר מרכז בנות גשרית לכוכב הלכת למפאדאס - עד שהושמד.
קפיצת הדרך: (כך במקור: Kwisatz Haderach) המונח "קפיצת הדרך", השאול מן הקבלה היהודית, בא לתאר ב"חולית" - על פי אסכולת בנות גשרית, את אותה ישות עליונה, אם נערצה ממין זכר, המסוגל לבצע מעשים על-טבעיים ולראות את הנולד.
מגדת אמת: בת גשרית שהוכשרה להבחין בשקר (מעין מכונת אמת אנושית).
גום ג'אבאר: רעל קטלני המשמש את בנות גשרית לבחינת האנושיות של מועמדים להכשרתן.
הג'יהאד הבוטלריאני: מלחמתה בת 11,000 השנים של האנושות נגד המחשבים, הרובוטים ו"המכונות החושבות" שהסתיים בניצחון האנושות על המכונות ובהקמת הקיסרות של בית קורינו.
בעקבות המלחמה אסרה הקיסרות על יצירת מחשבים ומכונות חושבות, וכתוצאה מכך אומנו והוכשרו המנטאטים, בני אדם בעלי יכולות חישוביות אדירות, שמתפקדים כיועצים וכ"מחשבים אנושיים".
אייקס (IX): כוכב לכת שמיקומו לא ידוע, עליו מתקיימת תרבות שמייצרת מכונות מתוחכמות אשר מאתגרות את איסורי הג'יהאד הבוטלריאני.
היהודים: בספר בית הלשכה חולית מתברר שלמרות התהפוכות הרבות שעברו על האנושות במהלך רבבות השנים ואיחודה תחת דת מעורבת אחת, היהודים עדיין שמרו על זהותם ועל הדת היהודית וחיים כקבוצה דתית נבדלת.
קלדן: כוכב הבית של בית אטריידאס, שופע במים וצמחייה ירוקה.
גאידי פריים: כוכב הבית של בית הארקונן.
וואלך 9: הכוכב בו ממקומת מדרשת בנות גשרית.
אייקס: כוכב לכת במיקום לא ידוע (אך התשיעי מהשמש שלו, ומכאן שמו IX), עליו מתקיימת תרבות שמתמחה בייצור מכונות מתוחכמות, לעיתים תוך עבירה על איסורים שנבעו מהג'יהאד הבוטלריאני.
טלילאסו (Tleilax): כוכב לכת שעוסק בהנדסה גנטית של בני אדם ואיברים.
ר'ולה (Ghola) או גולם: שיבוט של אדם מתוך תאי גופתו.
ניתן להטמיע בתוכו את הזכרונות של גלגוליו הקודמים.
רקדן פנים: אדם המסוגל לשנות את מראהו.
קאייטן: כוכב הבית של בית קורינו בו יושבת החצר הקיסרית.
הם עברו מסלוסה סקונדה אחרי הג'יהאד הבוטלריאני.
סלוסה סקונדוס: כוכב הבית המקורי של בית קורינו.
הם עברו לקאייטן אחרי הג'יהאד הבוטלריאני, אך הכוכב עדיין משמש את חיילי הסארדוקאר.
אורניתופטר (Ornithopter): כלי טיס שמונע על ידי חבטת כנפיו, בדומה לציפור.
אי-ספינה: תא או ספינת חלל חמקנית שכל הנמצאים בתוכה מוסתרים מראיית הנולד ואמצעי גילוי אחרים.
חליפת-זקק (Stillsuit): חליפה שפיתחו הדררים המאפשרת הישרדות במדבר העמוק של אראקיס וכוללת שלל טכנולוגיות לבידוד ומיחזור מים.
מכל אקסלוטל (Axlotl tank): טכנולוגיה סודית של הטלילאסו שמאפשר ליצור ר'ולות ומאוחר יותר גם גרסה מרוכזת יותר של המרקוח.
בהמשך נחשף שמכל זה הוא למעשה רחם חצי-מלאכותי שנוצר משעבוד נשים והפיכתן למפעל ביולוגי.
סיימק (Cymek): סוג של סייבורג, שילוב של אדם ומכונה.
בית אטריידס (אַטְרֵיְידִס, Atreides) הוא בית אצולה ביקום חולית השולט בכוכב קלדן רווי המים והמשקעים.
הבית מאופיין באצילות ובמידות טובות.
פול אטריידס (ידוע גם כ-"אוצול", "ליסאן אל גאיב", "מואד'דיב" ו"קפיצת הדרך"), בנו של הדוכס והמשיח של הדררים, מחונן בראיית הנולד.
הדוכס לטו אטריידס, אביו של פול, דוכס נאור וחכם שהנחיל לפול ערכים והלכות שלטון.
הגבירה ג'סיקה (10,154–10,256), בתו הטבעית (לפי רשומות בנות גשרית) של הסירידאר-ברון ולדימיר הארקונן (והיא עצמה אינה יודעת זאת).
בוגרת מדרשת בנות גשרית הנמצאת בואלאך 9. לאחר הגעתה עם פול אל הדררים - אם נערצה.
אימה של עאליה, 'נביאת הפגיון', אחותו של פול.
שנאתו הגדולה של גורני לבית הארקונן נובעת מהפיכתה של אחותו לזונה המשמשת חיילים של הבית.
נהרג בהגנתו על פול אך חוזר כר'ולה לשרת אותו ולאחר מכן את לטו השני.
דוקטור וולינגטון יואה, רופא סוק שבגד בבית אטריידס והוריד את המגינים של בית המשפחה על אראקיס ובכך איפשר לכוחות הקיסר לכבוש אותו.
בגד בדוכס לטו אטריאידס ומסר אותו לידי בית הרקונן למרות ההתניה הקיסרית שאמורה למנוע זאת ממנו.
עאליה אטריידס, אחותו של פול מואד'דיב, "נולדה לפני לידתה", עקב חשיפתה כעוברית ל"מי החיים" - רעל מעורר תודעה.
הברון הארקונן משתלט עליה כדיבוק ומביא למותה.
לטו השני, בנו של פול מואד'דיב, הקיסר האל של חולית, שבמהלך שלטונו הופך ליצור אל-אנושי המשלב אדם ועקלתון (תולעת חול).
שולט אלפי שנים ומנסה לעצב את "שביל הזהב" שיציל את האנושות.
גאנימה, אחותו התאומה של לטו השני.
מוניאו, צאצא לבית אטריידס, שר החצר (Majordomo) של לטו השני.
סיונה איבן פואד אל-סייפה אטריידס, בתו של מוניאו, היא שיא תוכנית ההשבחה הגנטית של לטו השני.
בית הארקונן (Harkonnen) הוא בית אצולה ביקום חולית השולט בכוכב גאידי פריים הגעשי.
הבית מאופיין באלימות, אכזריות, תאוות דם ומידות רעות.
מעשי אלימות, רצח ובגידה נפוצים בקרב בית זה.
על פי תוכנית רבייה של בנות גשרית היה אמור להינשא לבתם של לטו וג'סיקה מבית אטריידס עם סבירות גבוהה שמזיווג זה יצא קפיצת הדרך.
בית קורינו (Corrino) הוא בית אצולה ביקום חולית.
זהו בית האצולה הקיסרי השולט על היקום הידוע.
על פי תוכנית רבייה של בנות גשרית היה אמור להיות, בסבירות גבוהה, אביו של קפיצת הדרך, אך הוא לא, בשל היותו סריס מלידה.
פרד'ן, נכדו של שדאם דרך הנסיכה ונסיסיה.
אבי השושלת היוצאת מגאנימה ומושבחת גנטית על ידי לטו השני.
הדררים (Fremen) הם נוודי המדבר החיים באראקיס ומטרתם להפריח את השממה באמצעות אגירת מים.
סטילגאר, נאיב (מנהיג) סיטש טאבר.
אחד מתומכיו המסורים של פול ושומרם של תאומי אטריידס.
לאייט קיינס, האקולוג הקיסרי של אראקיס, נרצח על ידי בני הארקונן (בין השאר בשל תמיכתו בבית אטראידס).
ג'ייוויד, כוהן קיזאראט ועוזר בכיר של עאלייה.
בנות גשרית (Bene Gesserit) היא אסכולה עתיקה ומיסטית של הכשרה רוחנית וגופנית.
מסדר סודי של נשים אכזריות המשתמשות ברצח, יחסי מין ותככים כדי להשתלט על הקיסרות הגלקטית ולהרוס את בנות גשרית.
הסרט חולית (1984) בבימויו של דייוויד לינץ', ובכיכובם של קייל מק'לאכלן, אברט מק'גיל, הזמר סטינג, פטריק סטיוארט (המוכר כקפטן ז'אן לוק פיקארד מסדרת הטלוויזיה "מסע בין כוכבים: הדור הבא"), אלישיה ויט (כעליה הקטנה) ואחרים.
גרסת הבמאי בת ארבע השעות נחשבת נדירה להשגה.
בשנת 2021 יצא לאקרנים סרט נוסף בשם "חולית", בבימויו של דניס וילנב וב-2024 יצא חלקו השני: "חולית: חלק שני" בבימויו של דניס וילנב.
בעוד Dune 2000 נחשב בצורה גורפת למשחק כושל, ו-Emperor: Battle for Dune לא נחשב אף הוא פורץ דרך, Dune 2, אשר קדם להם, הוא בעל מקום של כבוד בהיסטוריה של משחקי האסטרגיה, ורבים רואים בו אחד מאבות הז'אנר הנקרא Real Time Strategy (אסטרטגיה בזמן אמת) במשחקי מחשב.
במשחק Battle for Dune למשל מתוארת סיטואציה של מאבק דמיוני בין בית הארקונן, בית אטראידס ובית אורדוס - בית אצולה שלא קיים בספרי חולית והומצא עבור המשחק.
"חולית" (2000) - מיני-סדרה בשלושה חלקים בכיכובו של ויליאם הרט.
"חולית: הנבואה" (2024) - סדרת של שירות הסטרימינג "Max" המהווה פריקוול לסרט "חולית" (2021).
עתידה לעלות ברשת בסוף שנת 2024.
הרב יקותיאל גרין (י"ד בכסלו ה'תש"ד, דצמבר 1943 – ב' באדר א' ה'תשפ"ב, 3 בפברואר 2022) היה משפיע, מרצה לחסידות ומחבר ספרים חב"די.
נולד בירושלים לדוד משה ולשרה, בתו של המשפיע ר' חיים משה אלפרוביץ'.
למד בתלמוד תורה בכפר חב"ד, בישיבת הדרום ברחובות ובישיבת תומכי תמימים בלוד.
בסוף שנת ה'תשכ"ג נסע להסתופף בחצרו של הרבי מלובביץ', והחל ללמוד בישיבת תומכי תמימים המרכזית 770. לאחר חודש כסלו חזר לישראל.
בקיץ ה'תשכ"ד התחתן עם רחל, בתו של הבעל מנגן החב"די בנימין לוין.
לאחרי שלוש שנות לימוד בכולל, החל ללמד בישיבת תומכי תמימים בלוד.
בשנת ה'תש"ל החל ללמד בבית הספר למלאכה בכפר חב"ד.
במשך הזמן ערך סיכומים על החומר הנלמד, אותם שלח לרבי מלובביץ' וקיבל את ברכתו.
בשנת ה'תשמ"ב התחיל להוציא סיכומים על ספר התניא, בשם 'משכיל לאיתן'.
במשך השנים הוציא ביאורים על ספר התניא ועל נושאים בתורת החסידות בכלל וחסידות חב"ד בפרט.
בהוראת הרבי מלובביץ', התגורר הרב גרין בכפר חב"ד עד לפטירתו.
בנו בנימין הוא עסקן חב"די הפועל לקליטת יהודי אירופה.
בב' באדר א' ה'תשפ"ב נפטר לאחר כשבועיים שחלה בקורונה ונקבר בבית הקברות אחיעזר ליד אשתו.
ספר התניא עם ביאור משכיל איתן - 22 כרכים
כללי החינוך וההדרכה - מאמר הרבי הריי"צ מנוקד ומבואר בנושא חינוך, תשס"א
אהבת ישראל במשנת הצמח צדק - ביאור על מאמר מצוות אהבת ישראל שמופיע בספרו דרך מצוותיך
באתי לגני המבואר - ביאור על מאמר באתי לגני של אדמו"ר הריי"צ, תשנ"ז
הגדה של פסח מנהגי ופניני חב"ד, מנהגי הרבי בשילוב אמרות של אדמו"רי חב"ד על הגדה
התפילין במשנת חב"ד - ליקוט וביאור על מאמר "איתא במדרש תילים" שאמר האדמו"ר הרש"ב והאדמו"ר הריי"ץ בבר מצווה שלהם
סדר ברכת הנהנין - של אדמו"ר הזקן ערוך ומנוקד עם סיכום לברכות שונות
ביאור סדר ברכת הנהנין - של אדמו"ר הזקן, 2 כרכים, תשנ"ג
שנאת חנם ודרכי מניעתה - מאמר "איתא בזוהר" של הרבי הריי"צ מנוקד ומבואר, תשנ"ו
יציאת מצרים "בכל דור ודור" - מאמר "בכל דור ודור" של הרבי מחב"ד מנוקד ומבואר, תשנ"ז
אורה לתורה - מדברי הרבי הריי"צ על פרשת השבוע באור החסידות, בראשית, תשנ"ד.
אהבת ישראל במשנת הרבי הרש"ב - מאמר "החלצו" מנוקד ומבואר, תשס"ח
פרקי אבות עם מילי דחסידותא - פרושי גדולי ישראל ואדמו"רי חב"ד על מסכת אבות, 2 כרכים, תשנ"ז
יומן הרבי הריי"צ - המתאר את הרקע לכתיבת "קונטרס ומעין" של אביו עם תרגום, תשס"ו
קונטרס ומעין מבית ה' - מאמר של אדמו"ר הרש"ב מנוקד ומבואר, תשס"ו
הרב ותלמידו - משלי חב"ד ומדרשי חז"ל, תשמ"ז.
יקותיאל בהרב (19 במאי 1894 – 30 בינואר 1980) היה ממייסדי הקבוצה היפואית, שחבריה מילאו תפקיד מפתח בהקמת ההגנה.
הוא נמנה עם המחזור הראשון של גימנסיה "הרצליה".
היה ממקימי חברת החשמל בשנת 1923 ומילא תפקידים בכירים בחברה עד לפרישתו ב-1959. בתקופה זו הקימה החברה תחנות כוח רבות, ביניהן תחנה שמופעלת באמצעות מים (הידרואלקטרית) בנהריים ותחנת רדינג בתל אביב.
היה פעיל במוסדות ציבור רבים בעיר חיפה ובין היתר היה חבר בוועדה המקומית ובוועדה המחוזית לבניין ערים.
בהרב נולד במחוז אמור שברוסיה לישעיהו ולרבקה בהרב, שהייתה ממייסדי תל אביב והישוב עטרות ליד ירושלים.
בהרב קיבל חינוך מסורתי בחדר ובבית ספר למסחר.
הוא עלה לארץ ישראל ב-6 בנובמבר 1905 עם אמו והמשיך את לימודיו בגימנסיה העברית "הרצליה" בתל אביב והיה מבוגרי המחזור הראשון.
עם פרוץ מלחמת העולם הראשונה ב-1914 הפסיק בהרב את לימודיו בפקולטה לכימיה באוניברסיטה בצרפת וחזר לארץ ישראל.
הוא היה חבר "הקבוצה היפואית" או "גרעין 13", שחבריה עסקו באיסוף נשק ובהכנות להגן על השכונות היהודיות מפני התנפלויות של ערבים.
חברי הקבוצה מילאו תפקיד מפתח בהקמת "ההגנה".
במהלך מלחמת העולם הראשונה היה בין הראשונים שוויתרו על נתינותו הזרה והיו לאזרחים עות'מאנים.
הוא התנדב לצבא העות'מאני יחד עם בוגרים נוספים מגימנסיה "הרצליה", ונשלח לקושטא להשתלמות כקצין.
היה חבר ועד העזרה עם אברהם הרצפלד ויצחק בן-יעקב שהוקם במלחמת העולם הראשונה, כדי לסייע לגולי היישוב היהודי בדמשק ולאסירי דמשק, שהיו ברובם חברי "השומר" ואנשי ניל"י שהועמדו למשפט.
בשנת 1919 ערך מטעם המשרד הארצישראלי, לבקשתם של ד"ר ארתור רופין וד"ר יעקב טהון דין וחשבון בן 400 עמודים על מצב היישוב במלחמת העולם הראשונה, עבור הקונגרס הציוני העולמי ה-12, הראשון לאחר המלחמה.
באותה שנה שימש מטעם הוועד הפועל של "אחדות העבודה" דאז, האחראי והמוציא לאור של השבועון "הקונטרס" בעריכת ברל כצנלסון, והירחון "האדמה" בעריכת יוסף חיים ברנר.
בשנת 1931 נשא לאישה את עליזה בת שמעון רוזנברג.
בהרב נמנה עם מייסדיה של חברת החשמל שהוקמה ב-29 במרץ 1923 על ידי פנחס רוטנברג, ומילא בה תפקידים בכירים: אחראי על המזכירות הכללית, מדורי הקרקעות והמשפטים ועל אגף הון המילוות של החברה.
הוא אף שימש כמנהל בכל חברות-הבת של חברת החשמל.
בהרב היה שותף בהקמת תחנות הכוח שהחברה הקימה במהלך שנות עבודתו בחברה, והיה אחראי על רכישת הקרקעות לבניית תחנות הכוח בת"א, חיפה ואשדוד.
בין היתר היה אחראי על הקמתה של תחנה שמופעלת באמצעות מים (הידרואלקטרית) בנהריים בשטח של 6,000 דונם קרקע שנרכשו בעבר הירדן להקמת תחנת הכוח ולמגורי העובדים בתחנה.
כן היה אחראי על רישום הזיכיון של חברת החשמל כחוק בעבר הירדן.
בהרב היה "מומחה לערבים" וחברו של המלך עבדאללה, ולכן הוא נהג לתווך בין הירדנים לבין חברת החשמל.
עבדאללה ביקר בתחנת הכוח בנהריים פעמים רבות.
לאחר 40 שנות עבודה בחברה הוא פרש לגמלאות בסוף שנת 1959.
חבר ועדת השמות הראשונה בחיפה.
בהרב היה בין מקימי "המרכז המסחרי החדש" בעיר התחתית בחיפה בשנות ה-30 של המאה ה-20.
היה פעיל במוסדות ציבור רבים בעיר: חבר ועדת המצב על יד ועד הקהילה העברית בחיפה.
שימש כחבר הנהלה מטעם המרכז החקלאי של "אחדות העבודה" והממונה על סלילת הכביש הראשון כביש טבריה צמח בידי פועלים עברים.
היה ממקימיה של חברת "סולל-בונה".
היה ממייסדיה ומנהליה של חברת התעופה האזרחית העברית הראשונה בארץ, שהקים פנחס רוטנברג, "נתיבי אויר לארץ ישראל בע"מ", שקיימה טיסות ללבנון, קפריסין ומצרים.
חבר בית משפט השלום המקומי והמחוזי העבריים.
חבר ועדת המשנה ליד ועד הלשון לקביעת מונחי חשמל.
יו"ר "האגודה ההדדית להספקת מים על הר הכרמל בע"מ" במשך 15 שנים, שפעלה כמוסד צבורי ללא חלוקת רווחים בין חבריה ואשר השתתפה בהקמת מוסדות צבוריים רבים על הכרמל.
במאי 1961 הוא קיבל תואר אזרח כבוד של חיפה.
חבר מועדון רוטרי חיפה משנת 1944 ושימש כנשיא המועדון בשנים 1964-1963.
פעילותו בוועדה המקומית לבניין ערים בחיפה
בתקופת המנדט בהרב שימש משנת 1936 כנציג השכונות היהודיות בוועדה המקומית לבניין ערים.
בשנת 1948 מונה על ידי שר הפנים לחבר בוועדה המחוזית ואף שימש כיו"ר הוועדה המייעצת עד פברואר 1966.
הטכניון רצה להקים קמפוס חדש על שפת הים של חיפה (טירת כרמל של ימינו), אבל בהרב התנגד בתוקף למיקום הזה.
במסגרת המאבק כתב בהרב מכתב למערכת עיתון הארץ באפריל 1952, וטען שאתר טירה לא מתאים להקמת קמפוס אקדמאי גדול, שכן הוא רחוק כ-15 ק"מ ממרכז העיר.
תחת זאת, בהרב הציע להקים את קריית הטכניון בשטח הררי מיוער מזרחית לשכונת נווה שאנן.
לאחר שהוועדה המחוזית אישרה להקים את הקמפוס החדש בטירה, בניגוד לדעתו, פעל בהרב לשכנע את מכרו, ראש הממשלה דוד בן-גוריון, שנחשב בעת ההיא לכל יכול, בעת שהתארח במלון "גלי כנרת" בטבריה.